**Referat bestyrelsesmøde d. 1. sep.**

Deltagere: Claus, Hjalte og Merete

Afbud: Ulla, Anne Sophie

**1) Indmeldelsesfunktionen. Der er stadig en del medlemmer hvor Ulla registrerer betaling, men hvor jeg ikke har modtaget kontaktoplysninger. Kan vi gøre noget ved det?**

- Merete forsøger at kontakte et af de medlemmer hvor det har været et problem og hører hvordan vedkommende meldte sig ind. Om hun skrev sine kontaktoplysninger og klikkede send eller om hun havde fået kontonummeret og blot indbetalte uden at udfylde kontaktformularen.

**2) Opsamling på dialog med Kim fra Idrætsparken omkring diverse (se referat fra 8. august)**

**Spørgsmål fra bestyrelsen til Idrætsparken:**

Saunaen er ikke varm nok til vinterbadning. Den skal være mellem 80-90 grader. Det håber vi den bliver pr. 1 sep.

Pt er temperaturen sat til 75 grader. Jeg har anbefalet Kim at den bliver mellem 80-90 grader. Især fordi det er en elovn og den skal være mere varm end brænde- eller kulfyrede ovne. Kim vil vende det med teknisk forvaltning.

Vi mener der er behov for en løsning så man kan se saunatemperatur og vandtemperatur  og et ur i saunaen

Der kommer en skærm i svalegangen, hvor man kan se lufttemperatur, vindhastighed, vandtemperatur og evt. også saunatemperatur (det anbefalede jeg kraftigt) Der kommer ikke en temperaturmåler inde i saunaen men man kan så se temperaturen på vej ind. Det er ikke planen at der skal være et almindeligt ur inde i saunaen, da Kim siger man kan se det store ur ved toiletterne på havnen. Det er jeg nu lidt i tvivl om hvorvidt man kan. Måske skal vi overveje det med et ur i gave fra OdinsVig til havnebadet.

Er der mulighed for at holde åbent d. 31. dec. 8.00 – 11.00 om morgenen? Vi vil gerne holde nytårsevent.

Det var Kim åben overfor. Jeg har aftalt at sende en mail til ham med en forespørgsel. Han nævnte selv at man i den forbindelse muligvis kunne arrangere noget saunagus. De har jo en ”saunagus uddannet” ansat i idrætsparken J

Må vi stille en pavillon op på kajen i et par timer i forbindelse med arrangementer i foreningen?

Vi skal søge lejlighedstilladelse igennem teknisk forvaltning til dette. Jeg har vist gjort det før i forbindelse med en campingvogn som jeg skulle stille op foran rådhuset. Jeg undersøger det lige og så kontakter jeg albani efterfølgende og hører om de vil sponsorere en pavillion.

Er det 1. sep. man går over til vintersæson? Ja

Medlemmer har observeret at der allerede er kommet rust omkring skruerne inde i saunaen. Odense Kommune kunne kontakte leverandør.

Vi har observeret at der er mange der ikke går i bad.

Ift. til sikkerhedsnak (bange for at folk hopper i havnen) så har vi hørt at mange bruger badet om aftenen/ natten i weekenden efter lukketid.

Idrætsparken var i forvejen opmærksom på alle tre ting

**2) Vinterbaderklubben som case for førsteårsstuderende på Multimedieuddannelsen på EAL. (Jeg sender en mail fra underviseren vedr. dette).**

Hvis vi siger ja til at være med så skal vi komme med et skriftligt oplæg som indgår i opgavebeskrivelsen herunder hvad Vinterbaderklubben OdinsVig gerne vil opnå med markedsføringen samt evt. kriterier

Bestyrelsen synes det er en god idé at deltage. Der er ikke meget arbejde i det og vi kan vi mange gode gratis ideer til markedsføringen.

Datoer hvor en eller flere fra bestyrelsen skal deltage:

Underviseren spørger om der er en eller flere der kan deltage d. 26.9 hvor eleverne bliver præsenteret for opgaverne og igen d. 7.10 hvor eleverne skal præsentere deres koncepter. D. 26.9 kan vi fortælle lidt om foreningen og svare på spørgsmål. D. 7.10 må vi gerne give feedback til eleverne sammen med underviserne.

Merete formulerer et skriftligt oplæg til opgaven på baggrund af nedenstående:

Kriterier:

* Markedsføringen må ikke koste mere end 500 kr.
* Skal nemt kunne oversættes og gennemføres på dansk
* Vi har mange kvindelige medlemmer så elementer i markedsføringen skal henvende sig til mænd
* Markedsføringen skal være i overensstemmelse med foreningens værdier

Hvad vil foreningen opnå:

* Flere medlemmer

Skriftligt oplæg

Foreningen har til forskel fra andre vinterbaderklubber ikke ansvaret for driften af havnebadet. Det betyder at brugerne af havnebadet ikke behøver at være medlem af Vinterbaderklubben OdinsVig for at kunne benytte badet. Det er gratis for alle borgere i Odense at benytte havnebadet. Det er derfor et vigtigt budskab i markedsføringen af foreningen, at man skal blive medlem af Vinterbaderklubben Odinsvig fordi man opnår mere end adgang til havnebadet. Man opnår et stærkt talerør overfor kommunen (som står for driften af badet) fordi foreningen går i dialog med kommunen om udvikling og forbedringer af Havnebadet. Man opnår også et fællesskab omkring vinterbadning. Foreningen finder det vigtigt, at der tages højde for dette i de løsninger der udvikles til at sprede budskabet om foreningen.

**3) Finde en dato til første fælles vinterbader event**

* Merete sender forslag på doodle